Hanns Johst

**Hanns Johst** (født 8. juli 1890 i Seerhausen ved Riesa i Sachsen, død 23. november 1978 i Ruhpolding) var en tysk lærer, dramatiker og ekspresjonistisk og senere nasjonalsosialistisk dikter.  

Han meldte seg inn i NSDAP i 1932 og fikk etterhvert graden Gruppenführer i SS. 

## Liv og virke
### Bakgrunn
Johst vokste opp som sønn av en folkekolelærer i Oschatz og Leipzig auf, og i sistnevnte begynte han i 1902 på det nylig etablerte Königin-Carola-Gymnasium, og tok abitur der i 1911. I tenårene tenkte han på å bli misjonær, Som 17-årig var han en kort tid pleier på Bodelschwingh’schen Anstalt i Bethel. 

Johst studerte så medisin og filosofi, og senere kunsthistorie. Han meldte seg frivillig til militærtjeneste i 1914 og kjempet i første verdenskrig. Etter krigen slo han seg i 1918 ned ved Starnberger See i Bayern. 

### Kunstnerisk karriere
Hans tidligste verker var inspirert av ekspresjonismen (som f.eks. *Der Anfang* (1917) og  *Der König* (1920)). Senere hengav han seg til naturalistisk psykologi (*Wechsler und Händler* (1923), *Thomas Paine* (1927). Innslagene av völkisch og antijødisk tematikk oppstod gradvis, og var fast etablert i 1922. 

I 1935 ble Johst president for *[[Reichsschrifttumskammer]]* (underlagt Reichskulturkammer) og *Deutsche Akademie für Dichtung*. I *Standpunkt und Fortschritt* (1933) hadde han tilkjennegitt sin tilslutning til Adolf Hitlers ideologi.

Med skuespillet *[[Schlageter]]*, dedisert til Adolf Hitler, fikk Johst sin største teatertriumf. Dramaet, som han hadde arbeidet med fra 1929 til 1932, ble uroppført 20. april 1933 - Hitlers fødselsdag. *Schlageter* ble oppført på teatre i over tusen tyske byer. For Johst innbragte dette knapt 50.000 Reichsmark tantiemer. Stykket beskjeftiger seg med frikorpskjemperen Albert Leo Schlageter, som under Ruhrokkupasjonen i 1923 ble dømt til døden av en fransk militærdomstol etter at han hadde foretatt angrep på militære kommunikasjonspunkter. Johst proklamerte ham som «Det tyske Rikes første soldat». Det her som Johst skrev den setning som vanligvis feilaktig legges i Hermann Görings munn (eller noen ganger tilskrives Heinrich Himmler):

*«Wenn ich Kultur höre ... entsichere ich meinen Browning».*
(«Når jeg hører ordet kultur ... avsikrer jeg min Browning!»)
::- *Schlageter* (akt 1, scene 1)

## Verker

### Romaner, fortellinger, noveller

* *Der Anfang*, 1917
* *Der Kreuzweg*, 1921
* *Consuela*, 1924
* *Consulea. Aus dem Tagebuch einer Spitzbergenfahrt*, 1925
* *So gehen sie hin*, 1930
* *Die Begegnung*, 1930
* *Die Torheit einer Liebe*, 1931
* *Ave Maria*, 1932
* *Mutter ohne Tod. Die Begegnung*, 1933
* *Maske und Gesicht*, 1935
* *Gesegnete Vergänglichkeit*, 1955

### Drama

* *Stunde der Sterbenden*, 1914
* *Strof*, 1915
* *Der junge Mensch*, 1916
* *Der Ausländer*, 1916
* *Stroh*, 1916
* *Der Einsame*, 1917
* *Der König*, 1920
* *Propheten*, 1922
* *Wechsler und Händler*, 1923
* *Die fröhliche Stadt*, 1925
* *Der Herr Monsieur*, 1926
* *Thomas Paine*, 1927
* *Schlageter*, 1932
* *[[Fritz Todt]]. Requiem*, 1943

### Lyrikk

* *Wegwärts*, 1916
* *Rolandruf*, 1918
* *Mutter*, 1921
* *Lieder der Sehnsucht*, 1924
* *Briefe und Gedichte von einer Reise durch Italien und durch die Wüste*, 1926

### Essays, taler m.m.

* *Dramatisches Schaffen*, 1922
* *Wissen und Gewissen*, 1924
* *Ich glaube! Bekenntnisse*, 1928
* *Meine Erde heißt Deutschland*, 1938
* *Ruf des Reiches, Echo des Volkes*, 1940
* *Hanns Johst spricht zu dir (Sammelausgabe)*, 1942
* *Erzählungen*, 1944

## Referanser


## Eksterne lenker
* 
* 
*